laion/Wikipedia-Exotic huggingface dataset:
יער גשם

יער גשם הוא יער המאופיין בכמות גשמים רבה. בין הגאוגרפים מקובלות הגדרות שונות של המושג, ולפיהן כמות המשקעים המינימלית ביער גשם היא בין 1,750 ל-6,000 מילימטרים לשנה. המונסון הוא אחד הגורמים המשמעותיים ביותר התורמים ליצירת יערות הגשם בעולם. תנאים הכרחיים נוספים להתפתחות יער גשם הם אקלים טרופי, המאופיין בחום גבוה ובלחות גבוהה, ונהרות גדולים העשירים במים החוצים את האזור או נמצאים בקרבתו. רוב שטחי יערות הגשם הם מישוריים. יערות הגשם הם מקום המחיה לכשני שלישים ממיני הזוחלים והצמחים על פני כדור הארץ. ישנן הערכות כי מאות מיליוני צמחים, חרקים ומיקרואורגניזמים החיים ביערות הגשם עדיין לא התגלו. יער הגשם הוא גם מקור לתרופות נדירות רבות, ולכן יש כאלו הקוראים ליערות הגשם "בית המרקחת" הגדול בעולם. בנוסף לכך, חוקרים מאמינים כי בין 40% ל-75% מכלל היצורים בעולם אנדמיים ליערות הגשם. מעבר לכך, יערות הגשם אחראיים לכ-28% מכלל ייצור החמצן בעולם. יערות הגשם מכסים בין 6-7% משטח היבשה בעולם. ישנם שני סוגים שונים של יערות גשם, המפוזרים בעולם במקומות שונים: יער גשם טרופי ויער גשם ממוזג. ערך מורחב – יער גשם טרופי יערות גשם טרופיים ניתנים לאפיון בשתי מילים: חמים ורטובים. בכל החודשים בשנה ביערות גשם טרופיים יש מעל ל-18°C. כמות המשקעים השנתית נעה לרוב בין 168 ס"מ ל-200 ס"מ, ויכולה אף לעבור 1,000 ס"מ. רבים מיערות הגשם בעולם מקושרים עם אזורי המונסון, אשר ידוע גם כאזור ההתכנסות הבין-טרופי. יערות גשם טרופיים נוכחים בדרום-מזרח אסיה (ממיאנמר עד לפיליפינים, מלזיה, אינדונזיה, כ פפואה גינאה החדשה, וצפון מזרח אוסטרליה), סרי לנקה, אפריקה שמדרום לסהרה מקמרון עד קונגו (יערות קונגו), דרום אמריקה (יער האמזונאס), מרכז אמריקה (חצי האי יוקטן), ורבים מהאיים באוקייאנוס השקט, כגון הוואי. יערות גשם טרופיים נקראו "הריאות של כדור-הארץ", בגלל תרומתם הרבה ליצור החמצן בכדור הארץ. ערך מורחב – יער גשם ממוזג יערות גשם ממוזגים נמצאים בחופים של אזורים ממוזגים - באזור החוף המערבי של צפון אמריקה, באירופה, במזרח אסיה ובדרום אוסטרליה וניו זילנד. יער גשם טרופי יער גשם ממוזג יער האמזונאס רונית רדמרד וברברה אנדרס, יערות הגשם, באתר איכות הסביבה זווית חדשה בתיאוריה שמסבירה את מגוון מיני העצים ביער הגשם, באתר "הידען", 13 במרץ 2023 יער גשם, באתר אנציקלופדיה בריטניקה (באנגלית) KDE Santa Barbara, kids.nceas.ucsb.edu Commonly Asked Questions and Facts | Rainforest Foundation US, www.rainforestfoundation.org ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
לאונרד אווסו

לאונרד אווסו (באנגלית: Leonard Owusu; נולד ב-3 ביוני 1997) הוא כדורגלן גנאי המשחק בעמדת הקשר. אווסו התחיל את הקריירה שלו במחלקת הנוער של דרימס. ב-11 באפריל 2018 ערך את הופעת הבכורה שלו בקבוצה הבוגרת בהפסד 1–2 לבצ'אם יונייטד. ב-2 במאי 2018 הבקיע צמד בניצחון 2–3 נגד אינטר אלייס. ב-25 ביוני 2018 הושאל למ.ס. אשדוד עד לסיום העונה. ב-29 ביולי 2018 ערך אווסו את הופעת הבכורה שלו בקבוצה בתיקו 0-0 נגד הפועל רעננה במסגרת גביע הטוטו. ב-25 ביוני 2018 חתם אווסו בקבוצה לארבע עונות ב-12 באוגוסט 2019 הבקיע את שער הבכורה שלו בקבוצה בניצחון 1–4 נגד הפועל רעננה. ב-21 בינואר 2020 חתם ל-4 עונות בקבוצת ונקובר וויטקאפס תמורת סכום העברה של 1.1 מיליון דולר. ב-31 במרץ 2023 הצטרף לאוד גרינלנד מליגת העל הנורווגית. ב-19 בינואר 2024 חתם בפרטיזן בלגרד. לאונרד אווסו, באתר ההתאחדות לכדורגל בישראל לאונרד אווסו, באתר Transfermarkt לאונרד אווסו, באתר Soccerway לאונרד אווסו, באתר FootballDatabase.eu עמית קרקו, ‏הרכש הראשון: לאונרד אווסו חתם במ.ס אשדוד, באתר ONE‏, 25 ביוני 2018 אלי סניור, מ.ס. אשדוד: לאונרד אווסו חתם ל-4 עונות, באתר ynet, 25 ביוני 2018 יניב טוכמן‏, מ.ס. אשדוד: לאונרד אווסו נמכר ב-1.1 מיליון דולר לוונקובר, באתר וואלה, 21 בינואר 2020
ארנבת הערבה

ארנבת הערבה (שם מדעי: Lepus townsendii) היא מין של ארנבת החיה במרכז אמריקה הצפונית באזורים ממוזגים. במראה היא דומה לארנבת השלג, לארנבת אלסקה ולארנבת ארקטית. זוהי ארנבת גדולה יחסית, הגדולה מבין הארנבות המכונות "Jackrabbit" (ביניהם ארנבת האנטילופה וארנבת שחורת-זנב). היא מגיעה לאורך 56–65 סנטימטרים, עם זנב באורך 6–10 סנטימטרים ולמשקל 2.5–4.3 קילוגרם. הארנבות החיות בתחומים הצפוניים גדולות יותר מאלה שדרומיות מהן, והנקבות השרויות בהריון מתקדם נוטות לעלות במשקלם כשרובן מגיעות למשקל 3,600 גרם עד 3,800 גרם. בססקצ'ואן דווח על ארנבת מסוג זה במשקל של 9 קילוגרם.[דרוש מקור] ארנבת זו צבועה בחודשי האביב והקיץ באפור, אפור-חום או חום כהה עם בטן וחלקים תחתונים לבנים. לארנבת אוזניים גדולות ושחורות עם פנים ורודות ורגליים ארוכות מאוד, העוזרות לה לנתר במהירות ולברוח מאויביה. בחורף הארנבת משירה את פרוותה ומצמיחה פרווה לבנה ומעט אפרפרה כדי להסתוות מאויביה. הארנבת ממליטה בחודשי הקיץ 4 עד 5 גורים מפותחים יחסית. הארנבת נפוצה במרכז-דרום קנדה ב:קולומביה הבריטית, אלברטה, ססקצ'ואן, מניטובה ואונטריו ובמרכז-מערב ארצות הברית בוושינגטון, אורגון, קליפורניה, נבדה, יוטה, איידהו, מונטנה, ויומינג, קולורדו, ניו מקסיקו, דקוטה הצפונית, דקוטה הדרומית, נברסקה, קנזס, מינסוטה, ויסקונסין, איוה, מיזורי ואילינוי. הארנבת מצויה סביב מישורים ממוזגים, מורדות הרים עד לגובה 3,000 מטר כמו בהרי הרוקי, ולעיתים גם ביערות מחטניים פתוחים יחסית. חלק מתפוצתה היא נמצאת עם קרובתה - ארנבת שחורת-זנב, אך לרוב האחרונה מעדיפה אזורים נמוכים וחמימים יותר. ארנבת זו פעילת לילה. היא אוכלת צמחים, בעיקר עשב, עלים ונצרים. הארנבת מתגוננת באמצעות ההסוואה, תוך שהיא קופאת בין הצמחייה בשקט ומצמידה את אוזניה לקרקע. אם היא מתגלה היא תרוץ במהירות של עד 55 קמ"ש ותקפץ בזגזוגים, לעיתים עד לגובה 5 מטרים. לארנבת טורפים רבים, ביניהם שונרים, פומה, קויוט, זאב אפור, גירית אמריקאית, שועל אדום, שועל אפור מצוי וגם נחשים כמו עכסנים יצודו את הצעירים. גם עופות דורסים כמו עיטים, נצים, בזים וינשופים שונים אך רובם מתמקדים בצעירים. עם זאת עקב פרוגינוס, אוח וירג'יניה מאיימים גם על הבוגרים. עיט זהוב מתעלם מהצעירים ומתמקד בבוגרים. חלקם נצדות גם מהאדם. לארנבת זו 2 תת-מינים: Lepus townsendii townsendii Lepus townsendii campanius מדיה וקבצים בנושא ארנבת הערבה בוויקישיתוף ארנבת הערבה, באתר ITIS (באנגלית) ארנבת הערבה, באתר NCBI (באנגלית) ארנבת הערבה, באתר Animal Diversity Web (באנגלית) ארנבת הערבה, באתר האנציקלופדיה של החיים (באנגלית) ארנבת הערבה, באתר GBIF (באנגלית) ארנבת הערבה באתר הרשימה האדומה של IUCN
יחסי קוריאה הצפונית – שווייץ

יחסי קוריאה הצפונית–שווייץ הם היחסים הדיפלומטיים הרשמיים שבין הרפובליקה הדמוקרטית העממית של קוריאה לבין הקונפדרציה השווייצרית. בין הרפובליקה הדמוקרטית העממית של קוריאה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הרפובליקה הדמוקרטית העממית של קוריאה לבין הקונפדרציה השווייצרית הם יחסים דיפלומטיים קרירים, המתמקדים בעיקר בבניית השלום שבין קוריאה הצפונית לדרומית. ב-1953, בסוף מלחמת קוריאה ארגון ה-NNSC (הוועדה המפקחת של האומות הנייטרליות) מינתה את שווייץ לפיקוח על האזור המפורז שבין קוריאה הצפונית לזו הדרומית. הפיקוח על האזור המפורז היה המשימה הראשונה שקיבלו הכוחות המזוינים של שווייץ מחוץ לשווייץ עצמה (שווייץ שומרת על נייטרליות תמידית מאז קונגרס וינה). בשנת 1974 כוננה שווייץ יחסים דיפלומטיים עם קוריאה הצפונית. בשנת 1995 החלה הסוכנות השווייצרית לסיוע הומניטרי בתוכנית של סיוע הומניטרי בקוריאה הצפונית על מנת להקל על הסבל של האוכלוסייה שנפגעה קשות מהרעב ששרר במדינה. ב-1997, שנתיים לאחר מכן, פתחה שווייץ משרד ייצוגי המיועד לשיתופי פעולה בפיונגיאנג בירת קוריאה הצפונית, ובמשך זמן מה מיקדה את פעילותה במדינה בשיתוף פעולה למען האצת פיתוחה של קוריאה הצפונית. בין 1997 לבין 1999, שווייץ אירחה מפגש מרובע בין קוריאה הדרומית, קוריאה הצפונית, הרפובליקה העממית של סין וארצות הברית בז'נבה. בנוסף, היא אירחה שלוש פגישות חשובות אחרות בין ארצות הברית לבין קוריאה הצפונית בנושא נורמליזציה ביחסיהן הדיפלומטיים הדו-צדדיים והתנאים לחידוש הדמוקרטיזציה של קוריאה הצפונית. מאז 2012 שווייץ מפעילה תוכנית הומניטרית קשיחה בקוריאה הצפונית. היחסים הכלכליים שבין שתי המדינות הם צנועים יחסית. שווייץ תומכת בסנקציות של האומות המאוחדות כנגד קוריאה הצפונית הנוהגת באופן מיליטריסטי. על פי הלשכה השווייצרית המרכזית לסטטיסטיקה, בסוף 2018 התגוררו בקוריאה הצפונית ארבעה אזרחים שווייצרים. אף כי הוא אינו שווייצרי, מנהיג קוריאה הצפונית קים ג'ונג-און התחנך בילדותו למשך מספר שנים בעיר ברן בשווייץ ונחשף לתרבותה. שווייץ אינה מיוצגת בקוריאה הצפונית, הן בדרג השגרירות והן בדרג הקונסולרי. שווייץ מיוצגת בקוריאה הצפונית באמצעות משרד ייצוגי שהיא מחזיקה בפיונגיאנג, בירת המדינה. קוריאה הצפונית מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. מדיה וקבצים בנושא יחסי קוריאה הצפונית – שווייץ בוויקישיתוף Bilateral relations, אתר משרד החוץ של שווייץ מתלמיד ביישן בשוויץ לרודן רצחני בקוריאה: ילדותו של קים ג'ונג און נחשפת, באתר הארץ, 13 ביוני 2019 REPRESENTATIVE OFFICE OF SWITZERLAND IN PYONGYANG, THE DEMOCRATIC PEOPLE'S REPUBLIC OF KOREA EMBASSY OF THE DEMOCRATIC PEOPLE'S REPUBLIC OF KOREA IN BERN, SWITZERLAND
חופזי קטן

חופזי קטן או חופזי פסיפי (שם מדעי: Pluvialis fulva) הוא מין עוף שוכן גדות ממשפחת החופמיים. הוא מצוי בעיקר לאורך חצי הכדור הצפוני מאלסקה עד סיביר וחלק מאירופה והוא נודד דרומה עד הודו, ניו זילנד, אוסטרליה ודרום-מזרח אסיה. באמריקה הוא נודד דרומה עד קליפורניה והוואי. זהו מין חופזי באורך 23-26 ס"מ ומשקל 100-200 גרם. צבעו חום-זהוב מנומר בשחור, כשה"כיפה" והפנים שחורות וכן גם הגרון, החזה והבטן. משני צדי הבטן עובר פס לבן מהמצח עד לתחתית הכנפיים. הרגליים אפורות ובעלות אצבעות ארוכות והמקור כהה וחרוטי. העיניים שחורות ובעלות טבעת קטנה סביבן. חופזים אלה נודדים בלהקות גדולות ברחבי הטונדרה, ערבות עשב, בשדות, שפלות ובקרבת שטחי בוץ (אנ') המצויים בקרבת לגונות וביצות או שפכי נהרות. הם נוחתים ללינה באזורים אלה ומחפשים בהם רכיכות, סרטנים שונים וחרקים וכן גרגירים. לרוב החופזי מקנן על הקרקע של הטונדרה בין צפון אסיה (בסיביר) למערב אלסקה. הנקבות מטילות 4 ביצים מוסוות ומגדלות את האפרוחים במשך כחודש, אז הם מתבגרים וכבר מסוגלים לנדוד. בישראל החופזי הקטן מוגדר כחורף נדיר. עד עתה (2024) תועדו רק שתי תצפיות שלו. רק אחת מהן סיפקה ודאות שהעוף בילה כאן את החורף. כך שייתכן שהתצפית השנייה תיעדה עוף חולף. מדיה וקבצים בנושא חופזי קטן בוויקישיתוף חופזי קטן, באתר ITIS (באנגלית) חופזי קטן, באתר NCBI (באנגלית) חופזי קטן, בבסיס הנתונים ARKive (באנגלית) חופזי קטן, באתר האנציקלופדיה של החיים (באנגלית) חופזי קטן, באתר GBIF (באנגלית) חופזי קטן באתר הרשימה האדומה של IUCN
פיקוס וירנס

פיקוס וירנס (שם מדעי: Ficus virens; מכונה גם white fig‏, manbornde או pilkhan) הוא מין עץ אפיפיט חלקי, והוא אחד המינים המכונים "תאנה חונקת". תפוצת העץ היא ביבשת אסיה, בעיקר בצפון אוסטרליה, מלזיה והודו. העץ ניזון כאפיפיט בעיקר מעצי דקל, אך הוא נובל במקרה שהעץ המארח מת או נרקב. אחד מהעצים המפורסמים ממין זה הוא "Curtain Fig Tree" (אנ'), שנמצא בקווינסלנד שבאוסטרליה, ומהווה אטרקציה תיירותית פופולרית. העץ גדל עד לגובה של 24–27 מטרים באזורים יבשים, ויכול להגיע עד לגובה של 32 מטרים באזורים לחים יותר. לעץ יש שתי תקופות צמיחה ופריחה עיקריות: בין פברואר לתחילת מאי ובין יוני לתחילת ספטמבר. עליו הם בגוון ורוד-אדמדם, ולעיתים צמרתו גדולה יותר מאשר הגזע עצמו. עליו של העץ משמשים לתיבול של מאכלי קארי במטבח התאילנדי, והם מכונים בתאילנדית: "ผักเลือด". מדיה וקבצים בנושא פיקוס וירנס בוויקישיתוף פיקוס וירנס, באתר NCBI (באנגלית) פיקוס וירנס, באתר Tropicos (באנגלית) פיקוס וירנס, באתר GBIF (באנגלית) פיקוס וירנס, באתר The Plant List (באנגלית) פיקוס וירנס, באתר IPNI (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיקוס וירנס". פיקוס וירנס באתר הרשימה האדומה של IUCN Garde, Murray. "manbornde". Bininj Kunwok Online Dictionary. Bininj Kunwok Regional Language Centre. נבדק ב-31 במאי 2019. {{cite web}}: (עזרה) Liu W., Wang P., Li J., Liu Wenyao, and Li Hongmei (2014), Plasticity of source‐water acquisition in epiphytic, transitional and terrestrial growth phases of Ficus tinctoria, Ecohydrol., 7; pages 1524–1533, doi:10.1002/eco.1475 c=AU; o=The State of Queensland; ou=Department of Environment and Science; ou=Corporate Communications, The Curtain Fig Tree | Environment, land and water, apps.des.qld.gov.au, ‏2015-06-09 (באנגלית) ערך זה הוא קצרמר בנושא חקלאות. אתם מוזמנים לתרום לוויקיפדיה ולהרחיב אותו.
בנז'מן לקונט

בנז'מן לקונט (בצרפתית: Benjamin Lecomte; נולד ב-26 באפריל 1991) הוא כדורגלן צרפתי המשחק בעמדת השוער במונפלייה. לקונט ערך את הופעת הבכורה שלו בקבוצה הבוגרת של לוריאן ב-26 באוקטובר 2010, במשחק גביע הליגה הצרפתית נגד מונקו. ב-20 בינואר 2011 חתם על חוזהו המקצועני הראשון, כשחתם על חוזה לשלוש שנים בלוריאן. באוגוסט 2013 הושאל לעונה אחת לדיז'ון. בתום עונת 2016/2017 ירדה לוריאן מהליגה 1 לליגה 2, וב-29 ביוני 2017 עבר לקונט למונפלייה. ב-15 ביולי 2019 חתם במונקו לחמש עונות. ב-20 באוגוסט 2021 הושאל לאתלטיקו מדריד לעונה אחת. ב-13 ביולי 2022 הושאל לאספניול. ב-27 בינואר 2023 חזר למונפלייה. לקונט שיחק 4 משחקים בנבחרת צרפת עד גיל 19, ופעמיים בנבחרת צרפת עד גיל 20. ב-3 בספטמבר 2018 זומן לראשונה לסגל הנבחרת הבוגרת, בשל פציעתם של השוערים הוגו לוריס וסטיב מנדנדה. מדיה וקבצים בנושא בנז'מן לקונט בוויקישיתוף בנז'מן לקונט, ברשת החברתית אקס (טוויטר) בנז'מן לקונט, באתר Transfermarkt בנז'מן לקונט, באתר Soccerway בנז'מן לקונט, באתר BDFutbol בנז'מן לקונט, באתר WorldFootball.net בנז'מן לקונט, באתר FootballDatabase.eu "B. LECOMTE". נבדק ב-16 ביולי 2019. {{cite web}}: (עזרה) "Monaco v. Lorient Match Report". Ligue de Football Professionnel (בצרפתית). 26 באוקטובר 2010. אורכב מ-המקור ב-29 באוקטובר 2010. נבדק ב-26 באוקטובר 2010. {{cite news}}: (עזרה) "Premier contrat pro pour Benjamin Lecomte!". FC Lorient (בצרפתית). 20 בינואר 2011. נבדק ב-20 בינואר 2011. {{cite news}}: (עזרה) Ouest-France, Benjamin Lecomte sera le gardien n°1, Ouest-France.fr, ‏2014-07-03 (בצרפתית) "Benjamin Lecomte signe à Montpellier (officiel)". lequipe.fr. 29 ביוני 2017. נבדק ב-3 בספטמבר 2018. {{cite news}}: (עזרה) "Benjamin Lecomte à l'AS Monaco". asmonaco.com. 15 ביולי 2019. נבדק ב-15 ביולי 2019. {{cite news}}: (עזרה) "Bleus : Benjamin Lecomte remplace Hugo Lloris, forfait". lequipe.fr. 3 בספטמבר 2018. נבדק ב-3 בספטמבר 2018. {{cite news}}: (עזרה) ערך זה הוא קצרמר בנושא כדורגלנים צרפתים. אתם מוזמנים לתרום לוויקיפדיה ולהרחיב אותו.
רפידין עבדאללה

רפידין עבדאללה (בצרפתית: Rafidine Abdullah, בערבית: رافيدين عبدالله ; נולד ב-15 בינואר 1994) הוא כדורגלן צרפתי-קומורואי המשחק בעמדת הקשר. עבדאללה החל לשחק כדורגל במחלקות הנוער של מרסיי. בעונת 2011/2012 קודם על ידי המאמן דידייה דשאן, והחל להתאמן עם הקבוצה הבוגרת. ב-9 באוגוסט 2012 ערך את הופעת הבכורה שלו בקבוצה הבוגרת, במסגרת הסיבוב השלישי של מוקדמות הליגה האירופית נגד אסיישירספור הטורקית. ב-2 בספטמבר 2013 חתם לארבע עונות בלוריאן, וב-15 בספטמבר ערך את הופעת הבכורה שלו בקבוצה. ב-27 בספטמבר כבש את שערו הראשון בקריירה, בהפסד 1–2 למונפלייה. ב-3 באוגוסט 2016 עזב לראשונה את צרפת, וחתם לשלוש עונות בקדיס מהליגה הספרדית השנייה. ב-17 ביולי 2018 חתם בואסלנד-בוורן לשנתיים. לאחר ששיחק 644 דקות בלבד בעשרה משחקים, עבדאללה והמועדון החליטו להפסיק את החוזה בהסכמה הדדית ב-28 בינואר 2019. עבדאללה שיחק 4 משחקים בנבחרת צרפת עד גיל 18, 3 משחקים בנבחרת צרפת עד גיל 19, ו-7 משחקים בנבחרת צרפת עד גיל 20 בהם אף כבש שער. כיוון שהוריו הם ממוצא קומורואני, הוא החליט לייצג את קומורו, וערך את הופעת הבכורה שלו בתיקו 2–2 עם נבחרת טוגו. מדיה וקבצים בנושא רפידין עבדאללה בוויקישיתוף רפידין עבדאללה, באתר Transfermarkt רפידין עבדאללה, באתר Soccerway רפידין עבדאללה, באתר National Football Teams רפידין עבדאללה, באתר FootballDatabase.eu "OM-Toulouse: optimisme pour les frères Ayew". La Provence (בצרפתית). 1 במרץ 2012. נבדק ב-9 באוגוסט 2012. {{cite news}}: (עזרה) "Zoom sur les jeunes en stage à Crans Montana". Olympique de Marseille (בצרפתית). 7 ביולי 2012. אורכב מ-המקור ב-2012-07-11. נבדק ב-9 באוגוסט 2012. {{cite news}}: (עזרה) "Baup sent que Rafidine Abdullah a un fort potentiel!". Foot sur 7 (בצרפתית). 25 ביולי 2012. אורכב מ-המקור ב-2012-07-28. נבדק ב-9 באוגוסט 2012. {{cite news}}: (עזרה) "Marseille v. Eskişehirspor Match Report". Union of European Football Associations (בצרפתית). 9 באוגוסט 2012. נבדק ב-9 באוגוסט 2012. {{cite news}}: (עזרה) Lorient : Féry rappelle Gourcuff à l’ordre et explique la vente de Lemina !, Foot Mercato : Info Transferts Football - Actu Foot Transfert, ‏2013-09-03 (בצרפתית) Match Montpellier - Lorient - 8è journée Ligue 1 Conforama. Saison 2015/2016, Foot Mercato : Info Transferts Football - Actu Foot Transfert (בצרפתית) "Rafidine Abdullah, nuevo jugador del Cádiz" [Rafidine Abdullah, new player of Cádiz] (בספרדית). Cádiz CF. 3 באוגוסט 2016. נבדק ב-3 באוגוסט 2016. {{cite web}}: (עזרה) W-B versterkt zich met Rafidine Abdullah, waasland-beveren.be, 17 July 2019 W-B EN ABDULLAH GAAN UIT MEKAAR, waasland-beveren.be, 28 January 2019 "Rafidine. Jeune comorien à l'OM". Comoros-Infos (בצרפתית). 22 ביולי 2012. נבדק ב-9 באוגוסט 2012. {{cite news}}: (עזרה) http://tercerequipo.com/2016/11/12/un-cadiz-muy-serio-saca-tajada-en-el-campo-del-lider/ http://www.soka25east.com/agbeniadan-denies-comoros-major-upset-togo/ ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
גוסטבו סקארפה

גוסטבו הנריקה פורטדו סקארפה (פורטוגזית: Gustavo Henrique Furtado Scarpa; נולד ב-5 בינואר 1994 בקמפינאס, ברזיל) - כדורגלן ברזילאי, משחק כקשר במועדון אולימפיאקוס מליגת העל היוונית. סקארפה הוא בוגר מועדון פלומיננסה. ב-1 ביוני 2014, במשחק נגד אינטרנסיונל, ערך את הופעת הבכורה שלו בסרייה A הברזילאית. בתחילת 2015, גוסטבו הושאל לרד בול ברזיל כדי לקבל יותר דקות משחק. ב-31 בינואר, במשחק במסגרת ליגת פאוליסטה מול קפיוואריאנו, ערך את הופעת הבכורה שלו במועדון. ב-11 בפברואר הבקיע סקארפה את שערו הראשון עבור הקבוצה במשחק מול ברגנטינו. בתום ההשאלה חזר גוסטבו לפלומיננסה. ב-10 ביולי, במשחק מול קרוזיירו כבש את שערו הראשון עבור המועדון. ב-1 ביולי 2018 עבר בהעברה חופשית לפלמיירס ושיחק בקבוצה כ-5 עונות. הופיע ב-131 משחקי ליגה, בהם כבש 18 שערים. ב-1 בינואר 2023 שוחרר מפלמיירס ועבר לקבוצת נוטינגהאם פורסט מהפרמייר ליג. את הופעת הבכורה שלו בקבוצה ערך ב-4 בינואר 2023 שם עלה כמחליף במשחק מול סאות'המפטון. ב-26 בינואר 2017, במשחק ידידות מול נבחרת קולומביה, ערך גוסטבו את הופעת הבכורה שלו בנבחרת ברזיל. קבוצתיים פלומיננסה אלופת ליגת פרמיירה ברזיל 2016 זוכה גביע גואנברה - 2017 אישיים השחקן הטוב ביותר בליגת פרימיירה ברזיל - 2016 חבר בנבחרת הסמלית של ליגת קאריוקה - 2016 המבשל הטוב ביותר באליפות ברזיל - 2016 (10 בישולים) מדיה וקבצים בנושא גוסטבו סקארפה בוויקישיתוף גוסטבו סקארפה, באתר Transfermarkt גוסטבו סקארפה, באתר Soccerway גוסטבו סקארפה, באתר BDFutbol גוסטבו סקארפה, באתר WorldFootball.net גוסטבו סקארפה, באתר National Football Teams גוסטבו סקארפה, באתר FootballDatabase.eu גוסטבו סקארפה, באתר ESPN
אנה לאייבסקה

אנה לאייבסקה (ברוסית: Анна Сергеевна Лаевская; בספרדית: Ana Layevska; נולדה ב-10 בינואר 1982) היא שחקנית מקסיקנית ממוצא רוסי. אנה לאייבסקה נולדה בקייב (אז חלק של אוקראינה הסובייטית שבברית המועצות) למשפחת אמנים. בשנת 1987 המשפחה עברה למוסקבה ובשנת 1991 למקסיקו. אנה לאייבסקה הצטלמה לראשונה בשנת 1997 לטלנובלה המקסיקנית "האם יהיה לנו אי פעם כנפיים" מבית היוצר של טלוויסה, בתפקיד של כנרית רוסיה. בהמשך היא הייתה שחקנית בעוד סדרות טלוויזיה של חברת טלוויסה ומשנת 2010 בחברת Telemundo. בשנת 2001 היא זכתה לראשונה לפרס ובהמשך היא הייתה מועמדת למספר פרסי קולנוע נוספים. בשנת 2005 לאייבסקה שיחקה בתפקיד משני בטלנובלה "אם חורגת" בדמותה של אסטרז'ה סן רומן. בהמשך השנה היא השתתפה בגרסה מקסיקנית של תוכנית המציאות "רוקדים עם כוכבים" ושרדה מספר שלבים בזכות הקהל. בשנת 2008 כיכבה בטלנובלה "אויבת יקרה" בדמותה של לורנה דה לה קרוז; לצדם של גבריאל סוטו ודנה פאולה. בשנת 2009 השתתפה בטלנובלה המקסיקנית "קיץ של אהבה" בתפקיד של ולריה מישל, לצדם של השחקנים דולסה מריה, גונסלו גרסיה ויוואנקו וקרלה סוזה. בשנת 2011 כיכבה לצד ג'נקרלוס קנלה בטלנובלה "לאהוב את לולה" בתפקיד של דבורה נוריאגה. בשנת 2014 גילמה את שחקנית הקולנוע מירוסלאבה שטרן בסרט הביוגרפי "קנטיפלס", אודות חיו של השחקן קנטינפלס. בשנים 2016–2017 שיחקה בתפקיד חוזר בסדרת הדרמה המקסיקנית "Blue Demon" בתפקיד סילביה גארזה. בשנת 2018 שיחקה בקומדיה הרומנטית "ציור של השמיים", בכיכובה של מאיטה פרוני. באותה השנה כיכבה בטלנובלה "Y mañana será otro día… mejor" בדמותה של מרגריטה רוחאס; הטלנובלה היא עיבוד לטלנובלה ונצואלית משנת 2009. בשנת 2019 היא שיחקה את דמותה של לורה וולף בסדרת הטלוויזיה "יאנקי"; שעלתה בבכורה בסטרימינג נטפליקס ב-14 ביוני ובוטלה לאחר עונה זו. בשנת 2021 החלה לשחק בסדרת הקומדיה המקסיקנית "עושות שכונה" בתור סילביה אספינוזה לצד מארק תאצ'ר; שעלתה בבכורה ב-7 ביולי 2021 בשירות נטפליקס. בשנת 2022 ביצעה הופעת אורח בטלנובלה המקסיקנית "Mi secreto" בתור מריאנה. בשנת 2023 שיחקה לצדה של מאיטה פרוני בסדרת הדרמה והמתח של נטפליקס "טריפטיכון". באותה שנה החלה לככב בסדרת הדרמה המקסיקנית "Dra. Lucía, un don extraordinario" של רשת הטלוויזיה TV Azteca. ביצעה גם הופעת אורח בסדרת האנתולוגיה "La hora marcada" של שירות הסטרימינג "Vix" (אנ'). בשנת 2024 שיחקה בסדרת האקשן וההרפתקאות הספרדית "זורו" בדמותה של אירינה איוונובה; הסדרה עלתה בשירות הסטרימינג פריים וידאו. אנה לאייבסקה, ברשת החברתית אקס (טוויטר) אנה לאייבסקה, ברשת החברתית VK אנה לאייבסקה, במסד הנתונים הקולנועיים IMDb (באנגלית) אנה לאייבסקה, באתר AllMovie (באנגלית) אנה לאייבסקה, במסד הנתונים הקולנועיים KinoPoisk (ברוסית) אנה לאייבסקה, באתר MusicBrainz (באנגלית)
ראלי קטר

ראלי קטר הבינלאומי הוא מרוץ ראלי המתקיים אחת לשנה בעיר דוחה, בירת קטר. תוואי המסלול משלב בין קטעי נהגיה בשבילי עפר ובחול. המרוץ מתקיים מאז שנות השבעים ומהווה חלק מאליפות המזרח התיכון בראלי מאז שנת 1984 (אחד משני המרוצים היחידים, יחד עם ראלי דובאי, שהתקיימו לאורך כל שנות האליפות). נאסר אל עטיה, נהג המרוצים המקומי, הוא הנהג בעל מספר הניצחונות הגבוה ביותר לאורך השנים (14 ניצחונות). מוחמד בין סולים ניצח את המרוץ תשע פעמים וסעיד אל-חג'רי השיג 5 ניצחונות. התוצאות מתייחסות רק לשנים בהם היה המרוץ חלק מאליפות המזרח התיכון בראלי List of winners sourced in part from: [1] [2]
אנדרטת נר הזיכרון (ירושלים)

אנדרטת נר הזיכרון (ברוסית: Мемориал «Свеча памяти») היא אנדרטה לזכר מגיני לנינגרד במהלך המצור על לנינגרד, שמוצבת בגן סאקר שבירושלים האנדרטה עשויה מברונזה ועל דפנותיה סמלי מדינת ישראל וסמל לנינגרד וכן כיתובים אודות גבורת הנצורים וההרוגים. בחלקה המרכזי "נר הזיכרון" עשוי מברונזה. האנדרטה היא אבן פלדה בצורת נר, במשקל 680 ק"ג ובגובה 8.5 מטר, עשויה נחושת יצוקה, שהפכה להאנשה של סמל החיים השלווים שנהרסו במלחמה. העיצוב עשוי בצורת נר, שמשני צידיו נראות שתי דמויות - סמל מדינת ישראל וסמל סנקט פטרבורג. אחד מהם הוא עותק של מלאך מצריח קתדרלת פטרופבלובסקיה בסנקט פטרבורג, שנמצא תחת איומי אקדח. סמל נוסף המזכיר את אובדן העם היהודי בשואה הוא מגן דוד ובמרכזו חנוכייה, המסובכת בתיל דוקרני כסמל למחנות הריכוז. האנדרטה מוארת על ידי תנועת הלהבה ומושגת באמצעות ספירלה המוארת בשעות הלילה ליצירת אפקט מיוחד של נר תמיד בוער. בתוך המבנה יש חיישנים, שעם קרבה של מישהו מופעלת הקלטת מטרונום לנינגרד, שנשמע במהלך פשיטות מטוסי האויב והזהיר את תושבי לנינגרד מפני ההפצצה. האנדרטה מכילה את סמלי העיר סנקט פטרבורג וישראל וכן כתובת בשלוש שפות: "זכרו את החיים והנופלים אשר רמסו מוות במוות". ב-12 בנובמבר 2019 קפסולה עם אדמה מבית הקברות לזכר פיסקרבסקויה, מקום הקבורה הגדול ביותר לחללי המלחמה הפטריוטית הגדולה, הונחה מתחת לאנדרטה במסגרת פרויקט "ימי סנקט פטרבורג בישראל". העבודה על האנדרטה נמשכה שלוש שנים. שמות הנדיבים, שבזכותם נוצרה האנדרטה, מגולפים על הלוחות הממוקמים למרגלות ה"נר". טקס הנחת אבן הפינה נערך ב-12 בנובמבר 2019. האנדרטה נחנכה ב-23 בינואר 2020, במלאת 76 שנה להסרת המצור ובמסגרת אירועי פורום השואה העולמי החמישי. בטקס החניכה השתתפו ראש עיריית ירושלים משה ליאון, ראש ממשלת ישראל בנימין נתניהו, נשיא רוסיה ולדימיר פוטין, יו"ר מועצת יד ושם הרב ישראל מאיר לאו, נשיא המדינה ראובן ריבלין, יורי קנר יו"ר הקרן הקיימת לישראל. בטקס פתיחת האנדרטה שנערכה השתתפו נשיאים ובכירי שתי המדינות, ותיקי מלחמה ונציגי הקונגרס היהודי העולמי, הקונגרס היהודי הרוסי והקונגרס היהודי האירו-אסיאתי, וכן מאות אורחים שהגיעו במיוחד לטקס מרוסיה וממדינות אחרות. ראש עיריית ירושלים משה ליאון הודה לרוסיה בשם כל מי ששרד באושוויץ בזכות הצבא הסובייטי: "תודה שעצרתם את מכונת המוות הנוראה הזו". הקונגרס היהודי האירו-אסיאתי השיק תוכנית מיוחדת שמטרתה לשמר את הזיכרון ההיסטורי ולהעמיק את ההבנה ההדדית בין העמים. בטקס השתתפו סולן תיאטרון מרינסקי ואסילי גרלו ומקהלת יוצאי ישראל. הם שרו את "יום הניצחון" כשכל הקהל שר איתם. סולנית תיאטרון מרינסקי והזמרת מרינה מקסימיליאן שרו את "מנופים" והשיר "צעיף כחול". האנדרטה הוקמה על שטח גינת כלבים שהייתה במקום, ועקב כך הקמתה גררה מחאות מצד התושבים. אנדרטת הניצחון בנתניה מדיה וקבצים בנושא אנדרטת נר הזיכרון בוויקישיתוף אנדרטת נר הזיכרון, באתר topspb.tv טקס חניכת האנדרטה, משרד ראש הממשלה טקס חניכת האנדרטה, נשיא מדינת ישראל ריבלין לפוטין: "תאריך סמלי בהיסטוריה המשותפת שלנו" באתר ישראל היום אורלי הררי, החלה בניית האנדרטה לזכר מגיני לנינגרד, באתר ערוץ 7 Памятник защитникам и жителям блокадного Ленинграда «Свеча памяти» заложат сегодня в Иерусалиме В Иерусалиме заложили памятник «Свеча памяти» איתמר אייכנר, פוטין יגיע לי-ם לחנוך אנדרטה לזכר הרוגי המצור על לנינגרד, באתר ynet, 28 בפברואר 2019 ניסן צור, פוטין בדרך לישראל?, באתר ערוץ 7 ערך זה הוא קצרמר בנושא ירושלים ובנושא רוסיה. אתם מוזמנים לתרום לוויקיפדיה ולהרחיב אותו.